**FELHÍVÁS**

**V. Országos Települési Csapadékvíz-gazdálkodási Konferencia - Nemzetközi szekcióval**

**A rendezvény várható időpontja:** 2025. november 26.-27.

**Helyszín:** Nemzeti Közszolgálati Egyetem, Víztudományi Kar, Baja

**A konferencia átfogó célja**

* **Tudományos és gyakorlati párbeszéd ösztönzése**

Lehetőséget biztosít a kutatók, tervezők, önkormányzati és vízügyi szakemberek közötti tapasztalatcserére a települési csapadékvíz-gazdálkodás aktuális kérdéseiről.

* **A klímaváltozás hatásainak kezelése városi vízgazdálkodásban**

Kiemelt cél a szélsőséges időjárási jelenségek – például villámárvizek – városi hatásainak megértése és a megelőzési stratégiák megvitatása.

* **Természetalapú, fenntartható megoldások népszerűsítése**

A zöld infrastruktúra, decentralizált vízvisszatartás és ökoszisztéma-alapú tervezés szerepének erősítése a csapadékvíz-kezelésben.

* **Szabályozási és stratégiai keretek fejlesztése**

A konferencia célja az integrált tervezés, a szabályozás és a lakossági részvétel lehetőségeinek feltérképezése és továbbfejlesztése.

* **Nemzetközi jó gyakorlatok és innovációk megismerése**

Külföldi példák és technológiai újdonságok bemutatása, amelyek adaptálhatók a magyar gyakorlatba – ezzel segítve a hazai települések alkalmazkodását az új kihívásokhoz.

**A konferenciával kapcsolatos legfontosabb tudnivalók:**

A települési csapadékvíz-gazdálkodás kihívásai világszerte hasonló tendenciákat mutatnak: a klímaváltozás, az urbanizáció és az infrastrukturális terhelések komplex válaszokat igényelnek. A konferencia elsődlegesen a magyar szakmai közösség számára nyújt fórumot. Az idei évben egy külön angol nyelvű szekció keretében lehetőséget biztosítunk külföldi előadók, kutatók és érdeklődők bekapcsolódására, valamint a magyarországi és nemzetközi tapasztalatok összevetésére.

Az elhangzott előadások kézirata lektorált kiadványban kerül megjelentetésre.

**A KONFERENCIÁVAL KAPCSOLATOS RÉSZLETES INFORMÁCIÓK HAMAROSAN!**[**https://vtk.uni-nke.hu/**](https://vtk.uni-nke.hu/)

**csapadek@uni-nke.hu**